ንቦታ ቱረ ክሽፍኑ ተዳልዮም ዘለዉ ተጻወትቲ መን ይባሃሉ?
ማንሲቲ ኣንጻር ባርሳ ኣብ ዝሓለፉ ሳምንታት ኣታውን ወጻእን ብቕዓት ከተርኢ ዝጸንሐት ማንሲቲ ኣብ ዝሓለፉ ክልተ ጸወታታት ገፊሕ ዓወት ክትስንድ በቒዓ ኢያ። እዚ ድማ ናብቲ ንቡር ብቕዓታ ከምዝተመልሰት ዘርኢ ምዃኑ ኣሰልጣኒኣ ማኑዬል ፐለግሪኒ ይገልጽ። ዝበዝሐ ስዕረት ማንሲቲ ምስ ዘይምህላው ያያ ቱረ ተዛሚዱ’ዩ ዝግለጽ። ምስ ባርሳ ኣብ 2009 ነዚ ውድድር ዝተዓወተሉ ቱረ ኣብዚ ናይ ሎሚ ጸወታ ብምኽንያት መቅጻዕቲ ኣይክስለፍን ኢዩ። እዚ ድማ ንመስመር ምክፍፋል’ታ ጋንታ ከፍኩሶ ከምዝኽእል ይንገር። ይኹን እምበር ማንሲቲ ኣብ ልዕሊ ክለባት ባየርሙኒክን ሮማን ዘመዝገበቶ ዓወታት ብዘይ ያያ ቱረ ብምንባሩ ፡ ኣብዚ ናይ ሎሚ ምሸት ጸወታ’ውን ተመሳሳሊ ውጽኢት ክምዝገብ ትጽቢት ደገፍቲ ማን ሲቲ ኢዩ። ከም ፈርናንዶ፡ ፈርናንዲኖን ሚልነርን ዝኣመሰሉ ተጻወትቲ ንቦታ ቱረ ክሽፍኑ እምንቶ ኣሰልጣኒ ፐለግሪኒ ኢዩ።
ፈርናንዶ፡ ፈርናንዲኖን ሚልነርን